เรื่องร้องเรียน (ถนน) วันที่ 2022-06-22 11:44:11 — แขวงคลองเตยเหนือ เขตวัฒนา กรุงเทพมหานคร
สวัสดีครับ

ผมรู้จักเพจนี้มาสักพักแล้ว

ผมมีเรื่องร้องเรียนของการกระทำผิดกฎหมายที่สามารถนำสืบด้วยตนเองได้ง่ายๆ ไม่ต้องให้ผู้ร้องนำสืบครับ

บนทางเท้า(ทางเดิน) ของถนนสุขุมวิทช่วงระหว่างซอย 3 ถึงซอย 17 ซึ่งอยู่ในความรับผิดชอบของ สน ลุมพีนี (ซอย 19 ขึ้นไปเป็นของ สน ทองหล่อ) จะมีการกระทำผิดกฎหมาย เช่น ขายของใช้บำเรอความสุขทางเพศ ขายยาบำเรอทางเพศ และมีหญิงแท้ หญิงเทียม เสนอขายสินค้า และบริการทางเพศให้กับผู้คนที่เดินบนทางเท้า ทั้งหมดนี้เป็นการกระทำผิดกฎหมาย ตั้งแต่บ่ายๆ ยันเช้ามืดของอีกวัน
เรื่องนี้ได้มีการร้องเรียนไปยัง สน ลุมพีนี และ กทม แล้วหลายครั้ง แม้กระทั่ง กทมโดยท่านอัศวิน ก็เคยทำหนังสือไปยัง สน ให้ดำเนินการแก้ไข แต่ทั้งหมดก็ไม่ได้รับการดูแลแต่อย่างใด โดยทุกวันนี้ เหตุการณ์เช่นนี้ยังมีให้เห็นได้ชัดเจน

เรื่องนี้เป็นเรื่องที่เสื่อมเสียต่อภาพลักษณ์ของคนไทย โดยเฉพาะเพศแม่(หญิง) เพราะคนต่างชาติที่พบเห็นอาจเข้าใจได้ว่าหญิงไทยฝักไผ่เรื่องทางเพศ

ผมไม่ทราบว่าเรื่องร้องทำนองนี้เกินขอบขีดความสามารถของท่านหรือเปล่า แต่ขอฝากไว้พิจารณาด้วย
ขอบคุณครับ